CELEX: 31983R2511
Language: el
Date: 1983-09-07 00:00:00
Title: Κανονισμός (ΕΟΚ) αριθ. 2511/83 της Επιτροπής της 7ης Σεπτεμβρίου 1983 που παρεκκλίνει από τον κανονισμό (ΕΟΚ) αριθ. 2835/77 περί των λεπτομερειών ενισχύσεως για τον σκληρό σίτο και τροποποιεί τον κανονισμό αυτόν

Avis juridique important

|

31983R2511

Κανονισμός (ΕΟΚ) αριθ. 2511/83 της Επιτροπής της 7ης Σεπτεμβρίου 1983 που παρεκκλίνει από τον κανονισμό (ΕΟΚ) αριθ. 2835/77 περί των λεπτομερειών ενισχύσεως για τον σκληρό σίτο και τροποποιεί τον κανονισμό αυτόν  

Επίσημη Εφημερίδα αριθ. L 248 της 08/09/1983 σ. 0017 - 0017 Ισπανική ειδική έκδοση: Κεφάλαιο 03 τόμος 28 σ. 0204  Πορτογαλική ειδική έκδοση : Κεφάλαιο 03 τόμος 28 σ. 0204 

***** ΚΑΝΟΝΙΣΜΟΣ (ΕΟΚ) αριθ. 2511/83 ΤΗΣ ΕΠΙΤΡΟΠΗΣ  της 7ης Σεπτεμβρίου 1983  που παρεκκλίνει από τον κανονισμό (ΕΟΚ) αριθ. 2835/77 περί των λεπτομερειών ενισχύσεως για τον σκληρό σίτο και τροποποιεί τον κανονισμό αυτόν  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 10 παράγραφος 5,  Εκτιμώντας:  ότι το άρθρο 2 του κανονισμού (ΕΟΚ) αριθ. 1821/83 του Συμβουλίου (3) αύξησε το ποσό της ενίσχυσης που χορηγείται για την περίοδο εμπορίας 1982/83 στην παραγωγή σκληρού σίτου σε ορισμένες περιοχές της Ελλάδας, μετά τη λήξη της προθεσμίας που είχε θέσει στα Κράτη μέλη ο κανονισμός (ΕΟΚ) αριθ. 2835/77 της Επιτροπής (4) για την καταβολή της ενίσχυσης αυτής· ότι, επομένως, πρέπει να προβλεφθεί μία νέα προθεσμία για την καταβολή του συμπληρωματικού ποσού·  ότι, σύμφωνα με το άρθρο 2 παράγραφος 2 του κανονισμού (ΕΟΚ) αριθ. 2727/75, η περίοδος εμπορίας για τον σκληρό σίτο αρχίζει την 1η Ιουλίου· ότι είναι απαραίτητο να προσαρμοστεί το άρθρο 6 παράγραφος 2 του κανονισμού (ΕΟΚ) αριθ. 2835/77·  ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 6 παράγραφος 1 του κανονισμού (ΕΟΚ) αριθ. 2835/77 για την περίοδο 1982/83, η Ελλάδα χορηγεί, το αργότερο την 1η Νοεμβρίου 1983, το ποσό των 12,77 ECU, κατά το οποίο η ενίσχυση που προβλέπει το άρθρο 1 του κανονισμού (ΕΟΚ) αριθ. 1456/82 του Συμβουλίου (5) αυξήθηκε από τον κανονισμό (ΕΟΚ) αριθ. 1821/83.  Άρθρο 2  Στο άρθρο 6 παράγραφος 2 του κανονισμού (ΕΟΚ) αριθ. 2835/77, η ημερομηνία «1η Αυγούστου» αντικαθίσταται από την ημερομηνία « 1η Ιουλίου».  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 7 Σεπτεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 180 της 5. 7. 1983, σ. 4.  (4) ΕΕ αριθ. L 327 της 20. 12. 1977, σ. 9.  (5) ΕΕ αριθ. L 164 της 14. 6. 1982, σ. 18.